سی دی خوێنەر

سی دی خوێنەر یان سی دی پلەیەر () ناوی تەواوی خوێنەری پەپکی پەستێنراوە، خوێنەری سی دی ئامێرێکی ئەلکترۆنی یە کە پەپکی پەستێنراوی دەنگی لێ دەداتەوە و دەیانخوێنێتەوە، کە لە ساڵی ١٩٨٢ بەرھەمھێنراوە و فرۆشراوە، سی دی پلەیەرەکان ماددە تۆمارکراوەکانی دەنگی لە خۆ دەگرێت، و سی دی خوێنەرەکان لەوانەیە ستێریۆ یان ئامێری دەنگی ماڵەکان یان لە کۆمپیوتەری کەسی دا بن، سی دی پلەیەرەکان دەنگەکان دەکەن بە سیگناڵێک لە ڕێگەی کێبڵەکانی RCA دەیگوازنەوە بۆ بڵندگۆکان بۆ گوێگرتن لە مۆسیقا یاخود لەوانەیە سی دی پلەیەرەکان دەرچەی ھێدفۆن و AUXیان ھەبێت کە سیگناڵەکان دەگوازێتەوە بۆ ئەو دەرچەیە و پاشان دەنگەکان دروست دەبن.

سی دی خوێنەرە مۆدێرنەکان فۆرماتە دەنگییەکان (پەڕگەی کۆمپیوتەری)یەکانی MP3 یان AAC یان WMA و چەندان فۆرماتی تر دەتوانن لێ بدەنەوە، ھەروەھا لێدانەوەی سی دی یان خوێندنەوەی سی دی ھەروەھا بەردەستن لە کۆمپیوتەرەکان واتا درایڤی پەپکی بینایی و دی ڤی دی خوێنەر، یاخود لە زۆربەی کارپێکەرەکانی کایەی ڤیدیۆییی ماڵەوە بەردەستن، یان ھەر ئامێرێک کە لەسەر بنەمای خوێندنەوەی پەپکی بینایی دروست کرابێت.

 سەرچاوەکان 

پۆل:ئامێرە ئەلکترۆنییەکان
پۆل:ئامێر
پۆل:تەکنۆلۆژیا
پۆل:کۆمپیوتەر
پۆل:مۆسیقا
پۆل:پەپکی پەستێنراو
پۆل:دی ڤی دی
پۆل:دەنگ
پۆل:ئامێری کارەبایی